Klarko jūrų klounas
Klarko jūrų klounas (Amphiprion clarkii) – vienuolžuvinių (Pomacentridae) šeimos labai spalvinga žuvis su juodomis, baltomis ir geltonomis juostomis. Uodegos pelekas baltas ar geltonas ir yra šviesesnis už likusią kūno dalį. Patelė didesnė už patinėlį. Tai populiari akvariuminė žuvis. Gyvena simbiozėje su įvairių rūšių aktinijomis. Paplitęs tropiniuose vandenyse, lagūnose, tarp koralinių rifų nuo Persų įlankos iki Vakarų Australijos, taip pat Indijos ir Ramiajame vandenynuose iki Taivano, pietų Japonijos.